b"\n_START_ARTICLE_\nRibera de Sant Andreu\n_START_SECTION_\nEtimologia\n_START_PARAGRAPH_\nSegons Joan Coromines, el cor\xc3\xb2nim Ribera prov\xc3\xa9 de Riu, abreujat en re-, ri- o ru-, segons el context. La segona part del top\xc3\xb2nim prov\xc3\xa9 del terme i antic monestir de Sant Andreu de Sureda.\n_START_SECTION_\nTermes de Sant Andreu de Sureda i de Palau del Vidre\n_START_PARAGRAPH_\nEs forma per la conflu\xc3\xa8ncia de la Ribera de Sureda i del Miloss\xc3\xa0, 315 metres al nord de la poblaci\xc3\xb3 de Sant Andreu de Sureda, des d'on davalla cap al nord, passa pel costat nord-oest del Cementiri Municipal de Sant Andreu de Sureda, fins a arribar a fer de l\xc3\xadmit entre Sant Andreu de Sureda i Palau del Vidre uns 200 metres. Tot aeguit torna a entrar del tot dins del terme de Sant Andreu de Sureda.\n_START_SECTION_\nTermes de Sant Andreu de Sureda i d'Argelers\n_START_PARAGRAPH_\nDespr\xc3\xa9s d'un breu tram dins del terme comunal de Sant Andreu de Sureda, comen\xc3\xa7a a fer de l\xc3\xadmit comunal altre cop entre aquesta darrera comuna i la d'Argelers durant un quil\xc3\xb2metre. Tot seguit entra ja del tot dins del terme d'Argelers.\n_START_SECTION_\nTerme d'Argelers\n_START_PARAGRAPH_\nFinalment, entra del tot en terme d'Argelers, on discorre fins a abocar-se en la Mar Mediterr\xc3\xa0nia. El tram dins d'Argelers discorre de ponent a llevant. En tot aquest tram passa paral\xc2\xb7lel a prop pel sud del Tec. _NEWLINE_Desemboca en la Mar Mediterr\xc3\xa0nia en el Grau de la Ribereta, despr\xc3\xa9s de travessar un tram de territori ocupat per diversos c\xc3\xa0mpings."